A forma «mazana», a diferencia d'o castellano, en aragonés sí que nos ha gosau arribar a la fabla viva actual, anque de forma puntual y sin estar a forma predominant como qualques autors han quiesto mostrar, puet estar que ta aparentar una diferencia con o castellano que no ye tal. Se documenta en localidatz en o extrimo nort-occidental de a Chacetania, como Echo, Ciresa y Embún (en a val d'Echo) y Ansó (val d'Ansó), pero tamién en Biescas (val de Tena, Alto Galligo) y en Torla (val de Broto, Sobrarbe). En a resta d'o territorio, pareix que a sola parola conoixida ye «manzana».